CELEX: 62005CA0064
Language: et
Date: 2007-12-18 00:00:00
Title: Kohtuasi C-64/05 P: Euroopa Kohtu (suurkoda) 18. detsembri 2007 . aasta otsus — Rootsi Kuningriik versus IFAW Internationaler Tierschutz-Fonds gGmbH, varem Internationaler Tierschutz-Fonds (IFAW) GmbH, Taani Kuningriik, Madalmaade Kuningriik, Suurbritannia ja Põhja-Iiri Ühendkuningriik, Euroopa Ühenduste Komisjon (Apellatsioonkaebus — Määrus (EÜ) nr 1049/2001 — Üldsuse juurdepääs institutsioonide dokumentidele — Liikmesriigist pärinevad dokumendid — Liikmesriigi vastuseis nende dokumentide avalikustamisele — Nimetatud määruse artikli 4 lõike 5 ulatus)

23.2.2008   
            
            
               ET
            
            
               Euroopa Liidu Teataja
            
            
               C 51/4
            
         Euroopa Kohtu (suurkoda) 18. detsembri 2007. aasta otsus — Rootsi Kuningriik versus IFAW Internationaler Tierschutz-Fonds gGmbH, varem Internationaler Tierschutz-Fonds (IFAW) GmbH, Taani Kuningriik, Madalmaade Kuningriik, Suurbritannia ja Põhja-Iiri Ühendkuningriik, Euroopa Ühenduste Komisjon
   (Kohtuasi C-64/05 P) (1)
   
   (Apellatsioonkaebus - Määrus (EÜ) nr 1049/2001 - Üldsuse juurdepääs institutsioonide dokumentidele - Liikmesriigist pärinevad dokumendid - Liikmesriigi vastuseis nende dokumentide avalikustamisele - Nimetatud määruse artikli 4 lõike 5 ulatus)
   (2008/C 51/07)
   Kohtumenetluse keel: inglise
   Pooled
   
      Apellant: Rootsi Kuningriik (esindaja: K. Wistrand)
   
      Apellandi toetuseks menetlusse astuja: Soome Vabariik (esindajad: E. Bygglin ja A. Guimaraes-Purokoski)
   
      Teised menetlusosalised: IFAW Internationaler Tierschutz-Fonds gGmbH, varem Internationaler Tierschutz-Fonds (IFAW) GmbH (esindajad: solicitor S. Crosby ja advokaat R. Lang), Taani Kuningriik (esindaja: B. Weis Fogh), Madalmaade Kuningriik (esindajad: H. G. Sevenster, C. M. Wissels ja M. de Grave), Suurbritannia ja Põhja-Iiri Ühendkuningriik (esindajad: S. Nwaokolo ja V. Jackson ning barrister J. Stratford), Euroopa Ühenduste Komisjon (esindajad: C. Docksey ja P. Aalto)
   
      Vastustaja toetuseks menetlusse astuja: Hispaania Kuningriik (esindajad: I. del Cuvillo Contreras ja A. Sampol Pucurull)
   Kohtuasja ese
   Apellatsioonkaebus Esimese Astme Kohtu (viies koda laiendatud koosseisus) 30. novembri 2004. aasta otsuse peale kohtuasjas T-168/02: IFAW Internationaler Tierschutz-Fonds gGmbH vs. komisjon, millega jäeti rahuldamata tühistamishagi komisjoni otsuse peale, millega omakorda jäeti rahuldamata IFAW taotlus, milles ta Euroopa Parlamendi ja nõukogu 30. mai 2001. aasta määrusele (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331) tuginedes soovis tutvuda teatud Saksamaa ametiasutuste dokumentidega, milles on esitatud ülekaalukast üldisest huvist tulenevad põhjused nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, lk 7; ELT eriväljaanne 15/02, lk 102) alusel kaitse alla võetud ala väljaarvamiseks kaitsealade hulgast
   Resolutiivosa
   
               1.
            
            
               Tühistada Euroopa Ühenduste Esimese Astme Kohtu 30. novembri 2004. aasta otsus kohtuasjas T-168/02: IFAW Internationaler Tierschutz-Fonds vs. komisjon.
            
         
               2.
            
            
               Tühistada Euroopa Ühenduste Komisjoni 26. märtsi 2002. aasta otsus, millega IFAW Internationaler Tierschutz-Fonds gGmbH-l ei võimaldatud tutvuda teatud dokumentidega, mis on komisjonile saadetud menetluses, mille tulemusena see institutsioon andis soodsa arvamuse tööstusprojekti elluviimiseks alal, mis on kaitse all vastavalt nõukogu 21. mai 1992. aasta direktiivile 92/43/EMÜ looduslike elupaikade ning loodusliku loomastiku ja taimestiku kaitse kohta.
            
         
               3.
            
            
               Mõista Euroopa Ühenduste Komisjonilt välja kohtukulud, mida Rootsi Kuningriik on nõudnud apellatsioonimenetluses, samuti kohtukulud, mida IFAW Internationaler Tierschutz-Fonds gGmbH on nõudnud nii nimetatud menetluses kui ka esimeses astmes, mis lõppes Euroopa Ühenduste Esimese Astme Kohtu 30. novembri 2004. aasta kohtuotsusega IFAW Internationaler Tierschutz-Fonds vs. komisjon.
            
         
               4.
            
            
               Taani Kuningriik, Hispaania Kuningriik, Madalmaade Kuningriik, Soome Vabariik, Suurbritannia ja Põhja-Iiri Ühendkuningriik, samuti Euroopa Ühenduste Komisjon kannavad ise oma kohtukulud seoses apellatsioonimenetlusega.
            
         
               5.
            
            
               Taani Kuningriik, Madalmaade Kuningriik, Rootsi Kuningriik, Suurbritannia ja Põhja-Iiri Ühendkuningriik, samuti Euroopa Ühenduste Komisjon kannavad ise oma kohtukulud seoses menetlusega esimeses astmes.
            
         
      (1)  ELT C 115, 14.5.2005.